Source: https://e-justice.europa.eu/content_ordinary_courts-18-EE-mt.do?idTaxonomy=18&idCountry=EE&plang=mt&init=true&removebanner=true
Timestamp: 2019-09-17 11:08:15+00:00
Document Index: 501391

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Qrati ordinarji - Estonja
Din it-taqsima tagħtik informazzjoni dwar l-organizzazzjoni tal-qrati ordinarji fl-Estonja.
Il-Qrati tal-Kontej huma qrati ordinarji tal-prim'istanza u jisimgħu l-kawżi ċivili, kriminali u ta' infrazzjoni kollha u jwettqu proċedimenti oħra li huma mqiegħda taħt il-ġuriżdizzjoni tagħhom bil-liġi. Il-proċedimenti ġuridiċi fil-qrati tal-kontej huma regolati mill-Kodiċijiet li ġejjin: il-Kodiċi ta' Proċedura Ċivili f’kawżi ċivili, il-Kodiċi ta' Proċedura Kriminali f'kawżi kriminali u l-Kodiċi ta’ Proċedura ta' Infrazzjoni f'kawżi ta' infrazzjoni.
Il-qrati tal-kontej għandhom ukoll ir-reġistru tal-artijiet u d-dipartimenti tar-reġistru, li għandhom funzjonijiet amministrattivi. Ir-reġistru tal-artijiet u r-reġistru tal-proprjetà matrimonjali huma miżmuma fid-dipartiment tar-reġistru tal-artijiet. Ir-reġistru kummerċjali, ir-reġistru ta' assoċjazzjonijiet u fondazzjonijiet mhux għal skop ta' profitt, ir-reġistru tal-wegħdiet kummerċjali u r-reġistru tal-vapuri huma miżmuma fid-dipartiment tar-reġistru. Il-Qorti tal-Kontea ta’ Pärnu għandha wkoll dipartiment għall-ordnijiet tal-ħlas. Id-dipartiment tal-ordnijiet tal-ħlas jieħu ħsieb l-applikazzjonijiet li jikkonċernaw proċedura aċċellerata għall-ordnijiet ta' ħlas.
Is-sentenzi u d-deċiżjonijiet tal-qrati tal-kontej jiġu rieżaminati minn qrati distrettwali, bħala qrati tat-tieni istanza, fuq il-bażi ta' appelli kontra dawk is-sentenzi u dawk id-deċiżjonijiet. Proċedimenti fil-qrati amministrattivi huma regolati mill-istess Atti bħall-proċedimenti fil-qrati tal-Prim'Istanza.
Qrati tal-prim'istanza
Hemm erba' qrati tal-kontej fl-Estonja. Il-qrati tal-kontej huma maqsuma f'organi ġudizzjarji.
Qrati tal-kontej:
Il-Qorti tal-Kontea ta’ Harju (Harju Maakohus):
Is-sezzjoni fi Triq Liivalaia
Is-sezzjoni fi Triq Kentmanni
Is-sezzjoni fi Triq Tartu
Il-Qorti tal-Kontea ta’ Viru (Viru Maakohus):
Is-sezzjoni ta’ Narva
Is-sezzjoni ta’ Rakvere
Il-Qorti tal-Kontea ta’ Pärnu (Pärnu Maakohus):
Is-sezzjoni ta’ Haapsalu
Is-sezzjoni ta’ Kuressaare
Is-sezzjoni ta’ Rapla
Is-sezzjoni ta’ Paide
Il-Qorti tal-Kontea ta’ Tartu (Tartu Maakohus):
Is-sezzjoni ta’ Jõgeva
Is-sezzjoni ta’ Viljandi
Is-sezzjoni ta’ Valga
Is-sezzjoni ta’ Võru
Qrati tat-tieni istanza
Hemm żewġ qrati distrettwali fl-Estonja.
Qrati Distrettwali:
Il-Qorti Distrettwali ta' Tallinn (Tallinna Ringakonnakohus)
Il-Qorti Distrettwali ta’ Tartu (Tartu Ringakonnakohus)
Tista' ssib dettalji ta' kuntatt għal-qrati fuq il- websajt tal-qrati. L-aċċess għad-dettalji ta’ kuntatt huwa mingħajr ħlas.